Februarie 5, 2014 in Uncategorized
op Maandag se storie.
Gister ry ek na die motorhawe met die stuk gereedskap wat ek uit my kar se maag gekrap het.So ‘n klein jong borselkop mannetjie kom lek amper my voete soos wat hy verskoning vra.Ek wou snipperig wees,maar kon die outjie se ontsettende verleentheid aanvoel.Met ‘n ghrieserige handdruk pleit hy om vergifnis.Hy is net ‘n vakleerling en duidelik was hierdie ‘n reuse verleentheid vir hom en die diensstasie.Ewe gemoedelik stel ek hom gerus dat dit nie die end van die wêreld is nie.Ek kon sien hoe hy ontspan.Hy het seker ‘n helse slegte dag en nag agter die rug.
Agterna dink ek toe,my kinders het ook sulke foute gemaak en dan was ek net so ontsteld saam met hulle.Hierdie outjie het ook ouers wat net die beste vir hom wil hê.In elk geval,mens leer uit jou foute en die ou wat nog nie ‘n fout gemaak het nie,moet nog gebore word..
Die gewraakte stuk gereedskap.Ek het gister by die ysterware winkel gesien dat die ding oor die drie-honderd Rand kos!
&larr Ek het te veel woorde…
Avatar ,O Avatar… &rarr
27 antwoorde op Nog woorde…
Rina Willemse het gesê op Februarie 5, 2014
So leer ons almal uit ons bleddie foute.
perdebytjie het gesê op Februarie 5, 2014
@sirpsa Ja,liewers te vroeg as te laat!
Godiva het gesê op Februarie 5, 2014
Jy is n vrou met haar hart, juis omdat jy die situasie van beide kante kan beskou. Almal is iemand se kind wat kan fouteer net soos jou eie. Eind goed alles goed en ek dink hy het ‘n paar belangrikke lesse geleer.
met hart, hoe skryf ek weer so deurmekaar vandag, dink dit is omdat ek bekommerd is oor die mat!
@ladygodiva Dis mos nou Murphy’s Law dat die kat dit op ‘n splinternuwe mat doen.Ek hoop jy het die mat goed drooggeklad.Dit help nogal om die ergste vog uit te kry.Ek hoop die skuim werk.
Ek het, en toe die skuim-stuff daarop.
@ladygodiva Ek hou duimvas..Gelukkig is dit nie Bokser-pie nie…so groot soos die vaaldam en so welriekend soos die van ‘n leeu!
Dankie, jy kan daardie piepie bottel en aan gullible toeriste verkoop as leeu-piepie 😀
Die Dors Brak. het gesê op Februarie 5, 2014
Jy het sy dag gemaak. Wel gedaan
@diedorsbrak Soms moet mens eers ‘n situasie goed opsom voordat jy oorreageer.Dankie vir die inloer!
ek-myself het gesê op Februarie 5, 2014
Baie mooi hanteer! Ja iewers erens het ons almal begin.
tlr het gesê op Februarie 5, 2014
perdebytjie het gesê op Februarie 6, 2014
@ek-myself en @lines Die lewe is een groot leerskool…die lesse is net nie altyd lekker nie!
tina10 het gesê op Februarie 5, 2014
hehehehe… ek giggel sommer weer van voor af oor die stomme Vasco wat die avontuur van sy lewe daar by julle het Ek is seker hy gaan ‘n week lank slaap as hy terug kom.
Dis waar almal maak maar foute
@tina10 Ek dink Vasco verlang huis toe.Hy wou nie vanoggend eet nie.
charly hardy het gesê op Februarie 5, 2014
Wow ja nou wat sou ek gesê het want ek sou hom ooknie uitgetrap het nie, nie as hy om verskoning gevra het nie (dit geld vir meeste in my lewe) Ek sou seker gesê het ‘seun ek dink jy het die regte loopbaan gekies’
@charly Jy klink heel diplomaties.
danie coetzee het gesê op Februarie 5, 2014
Hy kan baie bly wees dat daar die sleutel nie verloor het nie.
@daniec Nog blyer dat die ding nie ‘n gat iewers in my motor se enjin geslaan het nie!
Henry @kompethenry het gesê op Februarie 5, 2014
Ni ” ‘n stuk” nie – vier stukke!
@kompethenry Goeie oge! Wat noem mens die vier stukke gereedskap?Ek sien dis iets soos ‘n socketspanner met so ‘n skroefsleutel bo-aan.Lyk na ‘n handige ding.
Henry @kompethenry het gesê op Februarie 6, 2014
socket, extension, extension, ratchet wrench
rosiemetdorings het gesê op Februarie 5, 2014
daai ding lyk nogal of hulle dit redelik dikwels sal gebruik om moeilike plekke by uit te kom. Hy kan bly wees dit het nie met die ry ery uitgeval nie.
vir iemand wat soos hy sy dankbaarheid wys, het ek altyd ‘n sagte plekkie
@rosiemetdorings Die outjie was so nederig,dat ek eintlik sleg gevoel het!
maryna het gesê op Februarie 6, 2014
Dit was nou regtig nice van jou, met die spanning wat hoog loop daar by jou en die Snauchies wat tussendeur gil. Wanneer kom jy bietjie van jou voete af, hoe gaan dit met die toon? Hoop dis darem al beter!
monicahaddad het gesê op Februarie 6, 2014
O hene, ek maak al meer en meer sulke foute, party mense is onopleibaar 😉
@monicahaddad Solank mens maar nie te ontsteld daaroor raak nie.Ek is seker jy doen meer reg as verkeerd!